Ho, Ghana

**
**Ho''' be de capital city give de Ho Municipal District den de Volta Region for Ghana insyd. De city dey between Mount Adaklu den Mount Galenukui anaa Togo Atakora Range, wey e be home give Volta Regional Museum, cathedral, den prison. First nu, na e be de administrative capital give British Togoland wey now e dey part of Volta Region insyd. According to de 2010 Population den Housing Census, de population of Ho Municipality be 177,281 wey dey rep 8.4 percent of de region ein total population. Females dey constitute 52.7 percent wey males dey represent 47.3 percent. About 62 percent of de population dey urban localities insyd. De Municipality dey share boundaries plus Adaklu den Agotime-Ziope Districts wey dey South, Ho West District wey dey North den West den de Republic of Togo wey dey East. Ein total land area be 2,361 square kilometers (912 sq mi) wey dey represent 11.5 percent of de region ein total land area. E sa be de cleanest city for Ghana insyd.

## Areas
Areas wey dey Ho insyd dey include Ho Bankoe, Ho Dome, Ho Heve, Ho Hliha, Ho Ahoe, Ho Fiave, Anlokordzi, Anagokordzi, Little Bethlehem, Voradep Village, Barracks new town, Somey Down, Lokoe, Godokpoe, Housing, Ssnit Flats, Awatidome, Dave, Hoƒedo, Mawuli Estate, Powerhouse, Ho Kpevele, Donorkordzi den de Executive Gardens.

## Surrounding towns den villages
Ziavi, Klefe, Shia, Tokokoe, Taviefe, Atikpui, Nyive, Hodzo, Tanyigbe, Akrofu, Hoviepe, Akoepe, Kpenoe, Sokode, Juapong.

## Climate
Generally, de mean monthly temperature for de municipality insyd dey range between 22.0 den 32.0 °C (71.6 den 89.6 °F) while observed temperatures dey range from 16.5 go 37.8 °C (61.7 go 100.0 °F). Temperatures be generally high thru out de year wey be good give crop farming.   

De rainfall pattern for Ho insyd dey characterized by two rainy seasons wey dem referr to as de major den de minor seasons. De major season dey begin from March go June while de minor season be from July go November.

## Attractions
De traditional festival for Ho insyd be de Asogli Yam Festival, wey dem celebrate around September for every year. Ho get lively den huge market wet dey attract people all ova de Volta Region den migrants wey komot Togo. Dem get chaw churches for de Ho municipality, wey dey include de cathedral of de Roman Catholic Diocese of Ho. De Evangelical Presbyterian Church of Ghana get ein headquarters for Ho insyd. De church be predominantly for de Volta Region, de capital wey be Ho. De University of Health and Allied Sciences wey dem establish for 2015 dey Ho insyd.

## Sports
Ho Sports Stadium sanso dey locate for de town insyd.

## Transport
For central parts for Ho insyd, dem pave de roads, de roads wey dey outsyd dem no pave. Dem dey build airport so say e go serve Ho; construction begin for September 2015 insyd.

## Healthcare
De town be home give three hospitals, wey dey include de Ho Teaching Hospital, dem inaugurate am de year 2019 insyd, Ho Municipal Hospital be major hospitals wey dey serve cities wey dey de environs insyd. Chaw clinics dey wey dey serve de town.

## Education
Chaw private den public basic schools dey Ho insyd. List of tertiary institutions insyd Ho be:

### Tertiary institutions

* University of Health and Allied Sciences
* Ho Technical University, formally Ho Polytechnic
* Ghana Technology University College,
* Princefield University College
* Evangelical Presbyterian University College
* Ho Nurses Training Schools (Community Health & RGN)
* DataLink Institute, Ho
* Gcom Institute of Science and Technology

### Secondary education

* Mawuli School
* EPC Mawuko Girls Senior High School, Ho
* OLA Girls' Senior High School
* Sacred Heart Senior High School
* Sonrise Christian High School
* St. Prosper's College
* Wallahs Academy
* Holy Spirit College of Education

## References



## External links

* Information on Ho and the Volta Region (hoinghana.com)
* Ghana-pedia reference – Ho
* The HO MUSEUM / english & german